[image: image1.png]



PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/ 372 /27.03.2013 


AVIZ

asupra Proiectului de Lege privind trecerea colecţiei de timbre a României de la Compania Naţională Poşta Română în patrimoniul Băncii Naţionale a României

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Proiectul de Lege privind trecerea colecţiei de timbre a României de la Compania Naţională Poşta Română în patrimoniul Băncii Naţionale a României, transmis cu adresa PL. - x  nr. 417 din data de 8 octombrie 2012.

Senatul a adoptat acest proiect de lege în şedinţa din 2 octombrie 2012, în calitate de primă Cameră sesizată.


Sub raport de conţinutul său proiectul de lege este de competenţa decizională a  Camerei Deputaţilor.


Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 26 martie 2013.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 227/22.03.2012. 
Iniţiativa legislativă are ca obiect de reglementare trecerea colecţiei de timbre a României de la Compania Naţională „Poşta Română” – S.A. în patrimoniul Băncii Naţionale a României. 
În urma dezbaterilor membrii Comisiei au hotărât, cu unanimitatea voturilor celor prezenţi în sală în momentul votului, avizarea favorabilă a proiectului de lege. 
 PREŞEDINTE,





Gigel – Sorinel ŞTIRBU

